ATRIBUȚIILE POSTULUI VACANT:
· Participa la întocmirea proiectului programului de investiţii publice şi-l supune spre aprobare consiliului local;
· Supune aprobării ordonatorului de credite, devizele generale actualizate, în conformitate cu prevederile legale în vigoare;
· Participa la elaborarea de iniţiere a contractării (referate de demarare a procedurilor de achiziție, nota justificativă privind valoarea estimată, teme de proiectare și/sau caiete de sarcini etc) de bunuri, servicii și lucrări, în conformitate cu legislaţia în vigoare, pentru obiectivele aprobate prin lista de investiţii;
· Analizează și verifică conținutul documentațiilor tehnico-economice (spf, sf, dali, pt, dde, etc.) depuse pentru demararea obiectivelor de investiții, cu privire la încadrarea acestora în prevederile legale în vigoare;
· Urmărește și verifică derularea și decontarea contractelor de bunuri, servicii și lucrări aprobate prin programul de investiții cât și a celor de reparații la unitățile de învățământ, cultură, sănătate și a altor clădiri sau mijloace fixe aflate în patrimoniu;
· În activitatea de verificare se va avea în vedere conținutul cadru stabilit de legislația în vigoare, în ceea ce privește piesele scrise și desenate ce trebuiesc să facă parte din documentație;
· Verifică și recepţionează documentaţiile tehnico-economice ale investiţiilor şi răspunde de respectarea condiţiilor impuse prin teme de proiectare, caiete de sarcini, etc.;
· Verifică respectarea condițiilor impuse la elaborarea documentațiilor tehnico-economice ale investițiilor prin avize, acorduri, autorizații de construire, etc ;
· Participă la întâlnirile stabilite de către șeful serviciului cu proiectanții, constructorii, diriginții de șantier pentru clarificarea și soluționarea obiecțiunilor cu privire la documentațiile tehnico-economice sau la execuția lucrărilor;
· fundamentează și elaborează împreună cu compartimentele/unitățile cu atribuții în domeniu, temele de proiectare, caietele de sarcini, etc., documente prealabile îndeplinirii obiectivelor de investiții și reparații;
· Centralizează propunerile de natura investițiilor, achiziții imobile și mijloacelor fixe transmise de celelalte compartimente, pentru includerea acestora în programul de investiții și le supune spre dezbatere și/sau aprobare ordonatorului de credite și consiliului local, în conformitate cu prevederile legale în vigoare.
· Verifică în teren în urma sesizărilor necesitatea și oportunitatea efectuării de lucrări de reparații sau dotări la unitațile de învățământ, sănătate, și a altor clădiri sau mijloace fixe aflate în patrimoniu;
· Tine evidența stadiului fizic și a decontărilor pentru lucrările de reparații și la obiectivele de investiții pentru care asigură urmărirea;
· Întocmește și supune aprobării ordonatorului de credite, în limita valorii aprobate prin buget, programul pentru lucrările de reparații curente;
· Răspunde de păstrarea documentelor aflate în cadrul compartimentului aferente lucrărilor de reparații sau investiții la unități de învățământ, până la predarea acestora la arhiva primăriei;
· Întocmește documentația de inițiere a achizițiilor la lucrările de reparații la unitățile de învățământ sau investiții la unități de învățământ aprobate în cadrul programului de reparații anual;
· Întocmește rapoarte pentru aprobarea în consiliul local a propunerilor la lucrările de reparații ce se vor executa la unitățile de învățământ dacă sunt solicitate;
· Poate participa, ca membru, în comisiile de evaluare a ofertelor pentru achiziția de bunuri, servicii, execuție lucrări și concesiune servicii și lucrări;
· Participă în unități de implementare a proiectelor cu finanțare externă cu responsabilități specifice activității de investiții;
· Întocmește, după caz, la solicitarea ordonatorului de credite, liste de cantități, antemasurători pentru lucrările de reparații în vederea estimării acestora;
· Verifică și semnează conformitatea situațiilor de lucrări cu situația din teren și devizele oferta pentru lucrările aflate în urmărire;
· Obține avizele, acordurile și autorizațiile prevăzute de legislație pentru investițiile publice ale unităților de învățământ și sănătate;
· Urmărește și răspunde de realizarea și decontarea contractelor economice pentru lucrările de reparații și investiții aferente unităților de învățământ, sănătate și a altor clădiri sau mijloace fixe aflate în patrimoniu;
· Participă la recepțiile achizițiilor publice de bunuri, servicii și lucrări conform dispoziției primarului;
· Îndeplineşte şi alte activităţi specifice aflate în legătură directă cu atribuţiile de serviciu, rezultate din acte normative sau încredinţate de conducerea instituţiei.
· Are obligaţia să păstreze confidenţialitatea datelor cu caracter personal, precum şi confidenţialitatea  în legătură cu faptele, informaţiile sau documentele de care ia cunoştinţă în exercitarea funcţiei publice, în condiţiile legii, cu excepţia informaţiilor de interes public.

Identificarea funcţiei publice corespunzătoare postului:
1.Denumire: consilier
2.Clasa: I
3.Gradul profesional :superior
4.Vechimea în specialitatea necesară: 7 ani

